Кажуць, у старыну быў нават жаночы манастыр. Мы ўжо паставілі крыж на месцы царквы, а цяпер Сафіі Слуцкай будзем знак ставіць. Потым святару Уладзіміру Хіраску, які ў нас служыў, будзем ставіць пастамент [святар Уладзімір Хіраска (1874—1932), у 1999 годзе як мясцовашанаваны святы Беларускай праваслаўнай царквы. — НН]. Грошы я з пенсіі збіраю. А асноўнае робіць майго стрыечнага брата сын, ён мастак, як і бацька. Я ездзіла вось на Радаўніцу, дык пабачыла таблічку — ён выразаў, напісаў, што за вёска была, бо многа прыезджых, якія нічога таго не ведаюць.